|  |
| --- |
|  |
|  |
|  |
|  |

Muinaismuistolain uudistamista valmisteleva työryhmä

Kokous 2/2021

|  |  |
| --- | --- |
| Aika | Tiistai 10.2.2021 klo 13.00-16.00 |
| Paikka | Etäkokous Teams-sovelluksella |
| Läsnä | Ylijohtaja Riitta Kaivosoja, opetus- ja kulttuuriministeriö, puheenjohtajaHallitussihteeri Matleena Haapala, ympäristöministeriöNeuvotteleva virkamies Johanna Hautakorpi, oikeusministeriö Professori Vesa-Pekka Herva, Oulun yliopistoHallitusneuvos Joni Hiitola, opetus- ja kulttuuriministeriö Yli-intendentti Jutta Kuitunen, MuseovirastoKulttuuriasiainneuvos Päivi Salonen, opetus- ja kulttuuriministeriöTutkimuspäällikkö Hannu Takala, Lahden kaupunginmuseoYli-intendentti Helena Taskinen, MuseovirastoHallitusneuvos Hanna Kiiskinen, opetus- ja kulttuuriministeriö, sihteeriLakimies Juha Maaperä, Museovirasto, sihteeriErikoistutkija Päivi Maaranen, Museovirasto, sihteeri |

# Kokouksen avaus ja esityslistan hyväksyminen

Puheenjohtaja avasi kokouksen. Hyväksyttiin esityslista.

# Edellisen kokouksen pöytäkirjan hyväksyminen

Hyväksyttiin edellisen kokouksen pöytäkirja.

# Lain tarkoituspykälän muokkaukset

# Hanna Kiiskinen esitteli pykälään tehtyjä muokkauksia. Keskustelussa nousi esille muun muassa, että talousvyöhykkeen osalta asia vaatinee läpikäyntiä ulkoministeriön kanssa, tarkoituspykälää voisi harkita laajennettavan koskemaan arkeologista kulttuuriperintöä kokonaisuudessaan, kansalainen-sana on perustuslain tapaan syytä vaihtaa jokainen-sanaksi ja että pykälän hyvinvointivaikutuksia koskevaa kohtaa on vielä täsmennettävä. Pykälää napakoitetaan ja muokataan muutenkin työn edetessä.

# Lain soveltamisala

Juha Maaperä ja Päivi Maaranen alustivat asiaa. Tiettyjen kohteiden automaattista rauhoitusta pidettiin hyvänä asiana. Keskusteltiin muun muassa uudistuksen ja rakennusperintölain rajapinnasta, vuosilukurajausten hankaluudesta sekä siitä, että rajavuosien määrittelyä koskeva tarkoituksen-mukaisuusharkinta joudutaan tekemään taloudellisten, toiminnallisten ja suojelullisten näkökulmien kautta.

# Viestintäsuunnitelma

Päivi Maaranen antoi viestintäsuunnitelman tiedoksi työryhmälle.

# Muut asiat

Ei ollut muita asioita.

# Kokouksen päättäminen

Puheenjohtaja päätti kokouksen klo 16.

|  |  |
| --- | --- |
|  | Vastaanottajat |
|  |   |